5 praktiese stappe om van geweld, misbruik weg te breek(Argieffoto: pixabay) “Dis onwaarskynlik dat ŉ gewelddadige maat sal verander. Jou enigste opsie om jouself te beskerm, is meestal om jouself uit die situasie te verwyder voordat dit te laat is.” Só sê Joanne Laskey, ŉ kliniese sielkundige by die Akeso Stepping Stones-geriewe, wat mense met geestesgesondheid help ná huishoudelike misbruik, geweld en mishandeling. Trauma weens misbruik en mishandeling kan ŉ mens se selfvertroue drasties aantas en veroorsaak dat die slagoffer nie normaalweg sy of haar lewe kan voortsit nie. Terwyl trauma ŉ gevoel van magteloosheid skep, is dit wel moontlik om los te breek van hierdie soort situasies en sterker aan te beweeg. Laskey sê daar is veral in verhoudings waar misbruik of mishandeling plaasvind die vrees dat die situasie homself sal herhaal. Dit kan slagoffers laat voel asof die situasie te oorweldigend is om te hanteer. “Hulle voel hulpeloos en asof hulle nie van die situasie kan wegbreek nie. Maar jy kan nie gesond word terwyl jy nog mishandel en misbruik word nie. Slagoffers blameer dikwels hulself, of aanvaar die mishandelaar se regverdiging vir sy of haar optrede.” Sy sê dit is uiters belangrik vir die slagoffer om te onthou dat mishandeling en misbruik nóóit jou eie skuld is nie, ongeag die omstandighede. “Slegs jy kan die nodige stappe doen om jouself, en in baie gevalle jou kinders, tot veiligheid te bring. Om weg te breek van vrees en die idee van magteloosheid wat ŉ lewe in misbruik en mishandeling meebring, moet jy ŉ goed geformuleerde plan beraam.” Laskey stel hierdie vyf praktiese stappe voor om weg te breek: Besoek www.akeso.co.za of stuur ŉ e-pos na [email protected] vir meer inligting. In die geval van ŉ krisis, skakel 0861 435 787 vir hulp.